ΑΔΕΙΑ ΧΡΗΣΗΣ ΛΟΓΙΣΜΙΚΟΥ

ΠΑΡΑΚΑΛΟΥΜΕ ΔΙΑΒΑΣΤΕ ΠΡΟΣΕΚΤΙΚΑ ΑΥΤΗ ΤΗΝ ΑΔΕΙΑ ΧΡΗΣΗΣ
ΠΡΙΝ ΧΡΗΣΙΜΟΠΟΙΗΣΕΤΕ ΤΟ ΛΟΓΙΣΜΙΚΟ. ΕΑΝ ΧΡΗΣΙΜΟΠΟΙΗΣΕΤΕ
ΤΟ ΛΟΓΙΣΜΙΚΟ ΣΥΜΦΩΝΕΙΤΕ ΚΑΙ ΔΕΣΜΕΥΕΣΤΕ ΑΠΟ ΤΟΥΣ ΟΡΟΥΣ
ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ.

1. Άδεια χρήσης.
  Η εφαρμογή, το λογισμικό επίδειξης και συστήματος,
  καθώς και οποιοδήποτε άλλο λογισμικό που συνοδεύει
  την παρούσα Άδεια χρήσης, είτε βρίσκονται σε δίσκο,
  είτε στη μνήμη μόνο για ανάγνωση (ROM), είτε σε
  οποιοδήποτε άλλο μέσο (το "Λογισμικό"), και το
  σχετικό υλικό τεκμηρίωσης, σάς παραχωρούνται κατόπιν
  αδείας από τη SHARP. Κατέχετε το δίσκο στον οποίο
  έχει γίνει εγγραφή του Λογισμικού αλλά η SHARP και οι
  Εκχωρούντες την Άδεια Χρήσης εκ μέρους της SHARP
  διατηρούν την κυριότητα του Λογισμικού και του
  σχετικού υλικού τεκμηρίωσης. Η παρούσα Άδεια Χρήσης
  σάς επιτρέπει να χρησιμοποιήσετε το Λογισμικό σε έναν
  ή περισσότερους υπολογιστές συνδεδεμένους σε έναν και
  μόνο εκτυπωτή και να δημιουργήσετε ένα αντίγραφο του
  Λογισμικού σε μορφή αναγνώσιμη από μηχανήματα, για
  λόγους ασφαλείας και μόνο. Στο αντίγραφο αυτό θα
  πρέπει να αντιγράψετε την ειδοποίηση πνευματικών
  δικαιωμάτων της SHARP, την ειδοποίηση πνευματικών
  δικαιωμάτων των Εκχωρούντων την Άδεια Χρήσης εκ
  μέρους της SHARP, καθώς και οποιαδήποτε άλλη σημείωση
  της SHARP ή των Εκχωρούντων την Άδεια Χρήσης εκ
  μέρους της SHARP που αφορά την κυριότητα και
  βρίσκονται στο πρωτότυπο αντίτυπο του
  Λογισμικού. Μπορείτε επίσης να μεταβιβάσετε όλα τα
  δικαιώματα άδειας χρήσης του λογισμικού, του
  αντίγραφου ασφαλείας του λογισμικού και του σχετικού
  υλικού τεκμηρίωσης, καθώς και ένα αντίγραφο της
  παρούσας Άδειας Χρήσης σε τρίτο αποδέκτη, υπό τον όρο
  ότι ο τρίτος αποδέκτης θα αναγνώσει και θα αποδεχτεί
  τους όρους και τις προϋποθέσεις της παρούσας Άδειας
  Χρήσης.

2. Περιορισμοί.
  Το Λογισμικό περιέχει υλικό κατοχυρωμένο ως
  πνευματική ιδιοκτησία, εμπορικά μυστικά και άλλο
  ιδιόκτητο υλικό, το οποίο ανήκει στη SHARP ή/και
  στους Εκχωρούντες την Άδεια Χρήσης και, προκειμένου
  για την προστασία τους, απαγορεύεται η αποσύνθεση
  (decompile), η ανατροπή του σχεδιασμού (reverse
  engineer), η αποσυναρμολόγηση (disassemble) ή
  οποιαδήποτε ανάλυση του Λογισμικού σε στοιχεία
  ανθρωπίνως κατανοητά. Απαγορεύεται η τροποποίηση, η
  διάθεση μέσω δικτύου, η ενοικίαση, η εκμίσθωση, η
  διανομή και η δημιουργία παράγωγων έργων που
  βασίζονται στο σύνολο του Λογισμικού ή σε μέρος
  αυτού. Επίσης, απαγορεύεται η ηλεκτρονική μετάδοση
  του Λογισμικού από έναν υπολογιστή σε άλλον ή μέσω
  δικτύου.
 
3. Τερματισμός.
  Η παρούσα Άδεια Χρήσης ισχύει μέχρι τον τερματισμό
  της. Μπορείτε να τερματίσετε την παρούσα Άδεια Χρήσης
  οποιαδήποτε στιγμή, καταστρέφοντας το Λογισμικό και
  το σχετικό υλικό τεκμηρίωσης και όλα τα αντίγραφά
  του. Η παρούσα Άδεια Χρήσης θα τερματιστεί άμεσα,
  χωρίς προηγούμενη ειδοποίηση από την πλευρά της SHARP
  ή των Εκχωρούντων την Άδεια Χρήσης της SHARP, εάν δεν
  συμμορφωθείτε προς οποιονδήποτε από τους όρους
  της. Με τον τερματισμό πρέπει να καταστρέψετε το
  Λογισμικό και το σχετικό υλικό τεκμηρίωσης, καθώς και
  όλα τα αντίγραφά του.

4. Πιστοποιήσεις στο πλαίσιο του Νόμου περί Εξαγωγών.
  Αποδέχεστε και πιστοποιείτε ότι δεν θα εξάγετε από
  τις Ηνωμένες Πολιτείες ούτε το Λογισμικό ούτε
  οποιοδήποτε άλλο τεχνικό στοιχείο λάβατε από τη
  SHARP, ούτε προϊόντα που προκύπτουν από αυτά, εκτός
  και εάν αυτό προβλέπεται από τους νόμους και τους
  κανονισμούς των Ηνωμένων Πολιτειών. Εάν αποκτήσατε το
  Λογισμικό με νόμιμα μέσα εκτός των Ηνωμένων
  Πολιτειών, αποδέχεστε να μην επανεξάγετε το Λογισμικό
  ή οποιοδήποτε άλλο τεχνικό στοιχείο λάβατε από τη
  SHARP ή προϊόντα που προκύπτουν από αυτά, εκτός αν
  αυτό σας επιτραπεί από τους νόμους και τους
  κανονισμούς των Ηνωμένων Πολιτειών και από τους
  νόμους και τους κανονισμούς της δικαιοδοσίας υπό την
  οποία αποκτήσατε το Λογισμικό.

5. Κυβερνητικοί Τελικοί Χρήστες.
  Εάν αποκτήσατε το Λογισμικό εκ μέρους κάποιας μονάδας
  ή κάποιας υπηρεσίας της Κυβέρνησης των Ηνωμένων
  Πολιτειών, ισχύουν οι ακόλουθες διατάξεις. Η
  Κυβέρνηση αποδέχεται τα εξής:
  (ι) εάν το Λογισμικό έχει διατεθεί στο Υπουργείο
      Άμυνας (DoD), το Λογισμικό καταχωρείται ως
      "Εμπορικό Λογισμικό Υπολογιστών" (Commercial
      Computer Software) και η Κυβέρνηση αποκτά μόνο
      "περιορισμένα δικαιώματα" στο Λογισμικό και το
      υλικό τεκμηρίωσής του, όπως ορίζεται από το Άρθρο
      252.227-7013 (c)(1) (ΟΚΤ. 1988) του DFARS, και
  (ιι)εάν το Λογισμικό έχει διατεθεί σε οποιαδήποτε
      μονάδα ή υπηρεσία της Κυβέρνησης των Ηνωμένων
      Πολιτειών, εκτός του Υπουργείου Άμυνας (DoD), τα
      δικαιώματα της Κυβέρνησης για το Λογισμικό και το
      υλικό τεκμηρίωσής του θα είναι εκείνα που
      ορίζονται από το Άρθρο 52.227-19 (c)(2) του FAR ή
      στην περίπτωση της NASA, από το Άρθρο
      18-52.227-86 (d) του συμπληρωματικού δελτίου της
      NASA στο FAR.

6. Περιορισμένη εγγύηση για τα μέσα.
  Η SHARP εγγυάται ότι οι δίσκοι στους οποίους έχει
  εγγραφεί το Λογισμικό είναι ελεύθεροι ελαττωμάτων
  τόσο ως προς τα υλικά κατασκευής όσο και ως προς την
  εργασία για μια χρονική περίοδο κανονικής χρήσης
  ενενήντα (90) ημερών από την ημερομηνία αγοράς, όπως
  πιστοποιείται από αντίγραφο της απόδειξης αγοράς. Η
  ευθύνη της SHARP ή/και των Εκχωρούντων την Άδεια
  Χρήσης και η μοναδική σας απαίτηση περιορίζεται στην
  αντικατάσταση του δίσκου που δεν ανταποκρίνεται στην
  περιορισμένη εγγύηση όπως ορίζεται από το παρόν Άρθρο
  6. Ο δίσκος θα αντικατασταθεί όταν επιστραφεί στη
  SHARP ή σε εξουσιοδοτημένο αντιπρόσωπο της SHARP μαζί
  με ένα αντίγραφο της απόδειξης αγοράς. Η SHARP δεν
  είναι υπεύθυνη για την αντικατάσταση οποιουδήποτε
  δίσκου που έχει υποστεί ζημιές λόγω ατυχήματος,
  κακομεταχείρισης ή κακής χρήσης.

ΟΠΟΙΕΣΔΗΠΟΤΕ ΕΜΜΕΣΕΣ ΕΓΓΥΗΣΕΙΣ Ή/ΚΑΙ ΟΡΟΙ ΠΟΥ ΑΦΟΡΟΥΝ
ΤΟΥΣ ΔΙΣΚΟΥΣ, ΠΕΡΙΛΑΜΒΑΝΟΜΕΝΩΝ ΤΩΝ ΕΜΜΕΣΩΝ ΕΓΓΥΗΣΕΩΝ
Ή/ΚΑΙ ΟΡΩΝ ΕΜΠΟΡΕΥΣΙΜΟΤΗΤΑΣ ΚΑΙ ΚΑΤΑΛΛΗΛΟΤΗΤΑΣ ΓΙΑ
ΣΥΓΚΕΚΡΙΜΕΝΟ ΣΚΟΠΟ, ΠΕΡΙΟΡΙΖΟΝΤΑΙ ΣΕ ΔΙΑΡΚΕΙΑ ΙΣΧΥΟΣ
ΣΤΙΣ ΕΝΕΝΗΝΤΑ (90) ΜΕΡΕΣ ΑΠΟ ΤΗΝ ΗΜΕΡΟΜΗΝΙΑ
ΠΑΡΑΔΟΣΗΣ. Η ΠΑΡΟΥΣΑ ΕΓΓΥΗΣΗ ΣΑΣ ΠΑΡΕΧΕΙ ΣΥΓΚΕΚΡΙΜΕΝΑ
ΝΟΜΙΚΑ ΔΙΚΑΙΩΜΑΤΑ ΚΑΙ ΠΙΘΑΝΟΝ ΝΑ ΑΠΟΡΡΕΟΥΝ ΑΠΟ ΑΥΤΗΝ
ΚΑΙ ΠΕΡΑΙΤΕΡΩ ΔΙΚΑΙΩΜΑΤΑ, ΠΟΥ ΠΟΙΚΙΛΛΟΥΝ ΑΠΟ
ΔΙΚΑΙΟΔΟΣΙΑ ΣΕ ΔΙΚΑΙΟΔΟΣΙΑ.


7. Περιορισμός Εγγύησης για το λογισμικό.
  Αναγνωρίζετε ρητά και αποδέχεστε ότι η χρήση του
  Λογισμικού γίνεται αποκλειστικά με δική σας
  ευθύνη. Το λογισμικό και το σχετικό υλικό τεκμηρίωσης
  παρέχονται "ΩΣ ΕΧΟΥΝ" και δεν καλύπτονται από
  οποιεσδήποτε ρητές ή έμμεσες εγγυήσεις. Η SHARP και
  οι Εκχωρούντες την Άδεια Χρήσης της SHARP (για τους
  σκοπούς των άρθρων 7 και 8, η SHARP και οι
  Εκχωρούντες την Άδεια Χρήσης της SHARP θα ονομάζονται
  συνολικά "SHARP") ΑΠΟΠΟΙΟΥΝΤΑΙ ΡΗΤΑ ΟΛΕΣ ΤΙΣ
  ΕΓΓΥΗΣΕΙΣ, ΡΗΤΕΣ Ή ΜΗ, ΠΕΡΙΛΑΜΒΑΝΟΜΕΝΩΝ ΜΕΤΑΞΥ ΑΛΛΩΝ,
  ΤΩΝ ΕΜΜΕΣΩΝ ΕΓΓΥΗΣΕΩΝ ΕΜΠΟΡΕΥΣΙΜΟΤΗΤΑΣ ΚΑΙ
  ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ. ΠΕΡΑΝ ΤΩΝ ΟΣΩΝ
  ΡΗΤΑ ΠΡΟΒΛΕΠΟΝΤΑΙ ΑΠΟ ΤΟΝ ΕΛΛΗΝΙΚΟ ΝΟΜΟ. ΜΕ ΤΗΝ
  ΕΠΙΦΥΛΑΞΗ ΤΩΝ ΚΕΙΜΕΝΩΝ ΔΙΑΤΑΞΕΩΝ ΤΗΣ ΕΛΛΗΝΙΚΗΣ
  ΝΟΜΟΘΕΣΙΑΣ, Η SHARP ΔΕΝ ΕΓΓΥΑΤΑΙ ΟΤΙ ΟΙ ΛΕΙΤΟΥΡΓΙΕΣ
  ΠΟΥ ΠΕΡΙΕΧΟΝΤΑΙ ΣΤΟ ΛΟΓΙΣΜΙΚΟ ΘΑ ΚΑΛΥΨΟΥΝ ΤΙΣ
  ΑΠΑΙΤΗΣΕΙΣ ΣΑΣ Ή ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΘΑ
  ΕΙΝΑΙ ΑΠΡΟΣΚΟΠΤΗ ΚΑΙ ΑΛΑΝΘΑΣΤΗ Ή ΟΤΙ ΟΠΟΙΑΔΗΠΟΤΕ
  ΕΛΑΤΤΩΜΑΤΑ ΤΟΥ ΛΟΓΙΣΜΙΚΟΥ ΠΡΟΚΕΙΤΑΙ ΝΑ
  ΔΙΟΡΘΩΘΟΥΝ. ΕΠΙΣΗΣ, Η SHARP ΔΕΝ ΕΓΓΥΑΤΑΙ ΟΥΤΕ ΠΑΡΕΧΕΙ
  ΟΠΟΙΑΔΗΠΟΤΕ ΔΙΑΒΕΒΑΙΩΣΗ ΠΕΡΙ ΤΗΣ ΧΡΗΣΗΣ Ή ΤΩΝ
  ΑΠΟΤΕΛΕΣΜΑΤΩΝ ΤΗΣ ΧΡΗΣΗΣ ΤΟΥ ΛΟΓΙΣΜΙΚΟΥ Ή ΤΟΥ
  ΣΧΕΤΙΚΟΥ ΥΛΙΚΟΥ ΤΕΚΜΗΡΙΩΣΗΣ, ΟΣΟΝ ΑΦΟΡΑ ΣΤΗΝ
  ΟΡΘΟΤΗΤΑ, ΤΗΝ ΑΚΡΙΒΕΙΑ, ΤΗΝ ΑΞΙΟΠΙΣΤΙΑ Ή ΟΠΟΙΑΔΗΠΟΤΕ
  ΑΛΛΗ ΠΑΡΑΜΕΤΡΟ. ΟΠΟΙΑΔΗΠΟΤΕ ΠΡΟΦΟΡΙΚΗ Ή ΓΡΑΠΤΗ
  ΠΛΗΡΟΦΟΡΙΑ Ή ΣΥΜΒΟΥΛΗ ΑΠΟ ΜΕΡΟΥΣ ΤΗΣ SHARP Ή ΑΠΟ
  ΕΞΟΥΣΙΟΔΟΤΗΜΕΝΟ ΑΝΤΙΠΡΟΣΩΠΟ ΤΗΣ SHARP ΔΕΝ ΣΥΝΙΣΤΑ
  ΕΓΓΥΗΣΗ ΚΑΙ ΔΕΝ ΕΠΕΚΤΕΙΝΕΙ ΚΑΤΑ ΟΠΟΙΟΔΗΠΟΤΕ ΤΡΟΠΟ ΤΗΝ
  ΠΑΡΟΥΣΑ ΕΓΓΥΗΣΗ. ΕΑΝ ΤΟ ΛΟΓΙΣΜΙΚΟ ΑΠΟΔΕΙΧΤΕΙ ΟΤΙ
  ΕΙΝΑΙ ΕΛΑΤΤΩΜΑΤΙΚΟ, ΘΑ ΑΝΑΛΑΒΕΤΕ ΕΣΕΙΣ (ΚΑΙ ΟΧΙ Η
  SHARP Ή ΟΠΟΙΟΣΔΗΠΟΤΕ ΕΞΟΥΣΙΟΔΟΤΗΜΕΝΟΣ ΑΝΤΙΠΡΟΣΩΠΟΣ
  ΤΗΣ SHARP) ΤΟ ΣΥΝΟΛΙΚΟ ΚΟΣΤΟΣ ΟΛΩΝ ΤΩΝ ΑΠΑΡΑΙΤΗΤΩΝ
  ΣΥΝΤΗΡΗΣΕΩΝ, ΕΠΙΣΚΕΥΩΝ Ή ΔΙΟΡΘΩΣΕΩΝ. ΟΡΙΣΜΕΝΕΣ
  ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΗΝ ΕΞΑΙΡΕΣΗ ΤΩΝ ΜΗ ΡΗΤΩΝ
  ΕΓΓΥΗΣΕΩΝ, ΟΠΟΤΕ Η ΠΑΡΑΠΑΝΩ ΕΞΑΙΡΕΣΗ ΕΝΔΕΧΕΤΑΙ ΝΑ ΜΗΝ
  ΙΣΧΥΕΙ ΣΤΗ ΔΙΚΗ ΣΑΣ ΠΕΡΙΠΤΩΣΗ.

8. Περιορισμός Ευθυνών.
  ΣΕ ΚΑΜΙΑ ΠΕΡΙΠΤΩΣΗ, ΠΕΡΙΛΑΜΒΑΝΟΜΕΝΗΣ ΚΑΙ ΤΗΣ
  ΠΕΡΙΠΤΩΣΗΣ ΑΜΕΛΕΙΑΣ, Η SHARP ΔΕΝ ΘΑ ΘΕΩΡΗΘΕΙ ΥΠΕΥΘΥΝΗ
  ΓΙΑ ΟΠΟΙΕΣΔΗΠΟΤΕ ΕΙΔΙΚΕΣ Ή ΠΑΡΕΠΟΜΕΝΕΣ ΖΗΜΙΕΣ ΠΟΥ
  ΠΙΘΑΝΟΝ ΠΡΟΚΥΨΟΥΝ ΑΠΟ ΤΗ ΧΡΗΣΗ Ή ΤΗΝ ΑΔΥΝΑΜΙΑ ΧΡΗΣΗΣ
  ΤΟΥ ΛΟΓΙΣΜΙΚΟΥ ΚΑΙ ΤΟΥ ΣΧΕΤΙΚΟΥ ΥΛΙΚΟΥ ΤΕΚΜΗΡΙΩΣΗΣ,
  ΑΚΟΜΑ ΚΑΙ ΕΑΝ Η SHARP Ή Ο ΕΞΟΥΣΙΟΔΟΤΗΜΕΝΟΣ
  ΑΝΤΙΠΡΟΣΩΠΟΣ ΤΗΣ SHARP ΕΧΕΙ ΕΝΗΜΕΡΩΘΕΙ ΓΙΑ ΤΗΝ
  ΠΙΘΑΝΟΤΗΤΑ ΤΕΤΟΙΑΣ ΖΗΜΙΑΣ. ΟΡΙΣΜΕΝΕΣ ΔΙΚΑΙΟΔΟΣΙΕΣ ΔΕΝ
  ΕΠΙΤΡΕΠΟΥΝ ΤΟΝ ΠΕΡΙΟΡΙΣΜΟ Ή ΤΗΝ ΕΞΑΙΡΕΣΗ ΤΗΣ ΕΥΘΥΝΗΣ
  ΤΩΝ ΠΕΡΙΣΤΑΣΙΑΚΩΝ Ή ΤΩΝ ΠΑΡΕΠΟΜΕΝΩΝ ΖΗΜΙΩΝ, ΟΠΟΤΕ Η
  ΠΑΡΑΠΑΝΩ ΕΞΑΙΡΕΣΗ ΕΝΔΕΧΕΤΑΙ ΝΑ ΜΗΝ ΙΣΧΥΕΙ ΣΤΗ ΔΙΚΗ
  ΣΑΣ ΠΕΡΠΤΩΣΗ. Σε κάθε περίπτωση, η πλήρης έκταση της
  ευθύνης της SHARP προς εσάς για το σύνολο των ζημιών,
  των απωλειών και των δικαστικών αγωγών (είτε αυτή
  προκύπτει εκ συμβάσεων, εξ αδικοπραξίας ή άλλως πως,
  περιλαμβανομένης της αμέλειας) αποκλείεται να
  υπερβαίνει το ποσό που πράγματι καταβάλατε για το
  Λογισμικό.

9. Διέπον Δίκαιο και Διαχωρισμός Όρων.
  Για το μέρος εκείνο του Λογισμικού που σχετίζεται με
  τους υπολογιστές Apple Macintosh και το λογισμικό
  Microsoft Windows, η παρούσα Άδεια Χρήσης θα διέπεται
  από και θα ερμηνεύεται σύμφωνα με τους νόμους της
  πολιτείας της Καλιφόρνια και της Ουάσινγκτον
  αντίστοιχα. Για ένα τμήμα του Λογισμικού και/ή των
  οδηγιών που σχετίζονται με αυτό για το οποίο έχει
  εκδοθεί άδεια χρήσης στην SHARP από την Software 2000
  International Limited, αυτή η άδεια διέπεται και
  ερμηνεύεται από τους νόμους της Αγγλίας. Εάν για
  οποιονδήποτε λόγο, κάποια νόμιμη δικαιοδοσία θεωρήσει
  κάποιον όρο της παρούσας Άδειας Χρήσης, ή κάποιο
  μέρος της ανεφάρμοστο, τότε ο όρος αυτός της Άδειας
  Χρήσης θα ισχύσει στο μέγιστο επιτρεπτό βαθμό, ώστε
  να επηρεάσει τους σκοπούς των μερών, το δε υπόλοιπο
  της Άδειας Χρήσης θα εξακολουθήσει να είναι σε ισχύ
  με κάθε εγκυρότητα.

10. Πλήρης Συμφωνία.
  Η παρούσα Άδεια Χρήσης αποτελεί την πλήρη συμφωνία
  μεταξύ των μερών σε ό,τι αφορά τη χρήση του
  Λογισμικού και του σχετικού υλικού τεκμηρίωσης και
  αντικαθιστά κάθε προηγούμενη ή σύγχρονη συμφωνία,
  γραπτή ή προφορική, σχετικά με το προκείμενο
  αντικείμενο. Καμία διόρθωση ή τροποποίηση της
  παρούσας Άδειας Χρήσης δεν θα είναι δεσμευτική παρά
  μόνον εάν είναι γραπτή και ενυπόγραφη από τον αρμόδιο
  εξουσιοδοτημένο αντιπρόσωπο της SHARP.
